ߖߊߖߋ߫ ߕߌ߲ߞߟߊ߫

ߖߊ߯ߖߋ߬ ߕߌ߲ߞߟߊ߫ ߖߊ߬ߞߌ߬ߕߋ߫ ߥߟߊ߫ ߖߊߖߋ߫ ߕߍ߲߬ߜ߭ߍ߬ߟߊ߫ (߁߄߈߀ – ߁߅߁߃) ߕߘߍ߬ ߦߋ߫ ߡߊ߲߬ߘߋ߲߫ ߝߊ߰ߡߊ߬ߟߊ ߡߊ߲߬ߛߊ߬ ߘߎ߯ߟߊ ߘߏ߫ ߘߌ߫߸ ߡߍ߲ ߡߎߙߎ߲ߕߌ߫ ߘߊ߫ ߡߊ߲߬ߘߋ߲߫ ߡߊ߬ ߁߄߈߀ ߝߊ߲߭ߝߍ߬: ߝߏ߫ ߞߵߊ߬ ߝߴߊ߬ ߖߍ߬ߘߍ ߡߊ߬ ߞߏ߫ ߊߟߊ߫ ߣߵߊ߬ߟߋ߬ ߞߋߟߦߊ߫ ߟߊ߫ ߡߊ߲߬ߘߋ߲߫ ߠߊ߫ ߖߡߊ߬ߣߊ߫ ߕߐ߬ߢߍ߬ߣߍ߲ ߠߎ߬ ߟߊߕߟߊ߫ ߞߊ߲ ߠߋ߬ ߡߊ߬ ߕߐ߬ߢߍ ߏ߬ ߟߊ߫߸ ߏ߬ ߟߋ ߞߊ߬ ߡߊ߲߬ߘߋ߲߫ ߠߊ߫ ߖߡߊ߬ߣߊ߫ ߡߙߊ߬ߣߍ߲ ߛߌߦߊߡߊ߲߫ ߟߐ߬ ߊ߬ߟߎ߫ ߟߊ߫ ߟߴߊ߬ ߞߊ߲߬ ߊ߬ ߟߊ߫ ߞߍ߬ߟߍ ߘߐ߫ ߖߊߖߋ߫ ߖߊ߬ߞߌ߬ߕߋ߫ ߥߟߊ߫ ߖߊߖߋ߫ ߕߍ߲߬ߜ߭ߍ߬ߟߊ߫ ߟߊ߫ ߘߐ߬ߝߐ ߘߟߊߘߍ߰ߣߍ߲߫ ߦߋ߫ ߞߙߊ߬ߡߐ߫ ߛߟߏ߬ߡߊ߬ߣߊ߫ ߞߊ߲ߕߍ߫ ߟߋ߬ ߓߟߏ߫ ߣߴߊ߬ ߟߊߡߙߊ߬ߣߍ߲߫ ߦߋ߫ ߞߍߦߙߐ ߣߌ߲߬ ߞߊ߲߬ PDF ߘߐ߫߸ ߓߟߏߟߊ߫ ߛߓߍߟߌ ߟߋ߬ ߦߴߊ߬ ߘߌ߫.. 

 ߕߎ߬ߡߘߊ߬ߟߐ߲߬ߘߐ߬ߦߊ 
ߖߊߖߋ߫ ߟߊ߫ ߡߎߙߎ߲ߕߌ ߣߌ߲߬ ߕߎ߬ߡߊ߬ߘߊ ߟߐ߲߫ ߘߊ߫ ߔߕߏߞߌ߫ ߛߏ߲߯ߓߟߊ ߟߎ߬ ߟߋ߬ ߝߍ߬ ߡߊ߲߬ߘߋ߲߫ ߣߴߊߝߙߌߞߌ߬ ߞߐ߰ߖߌ߬ߘߊ ߟߎ߬ ߟߊ߫ ߛߐ߲߬߸ ߓߊߏ߬ ߊ߬ ߛߓߍߣߍ߲߫ ߦߴߏ߬ ߟߎ߬ ߟߊ߫ ߘߐ߬ߛߙߋ ߟߎ߬ ߘߐ߫ ߞߏ߫ ߊ߬ߟߎ߬ ߟߊ߫ ߡߊ߲߬ߛߊ߫ ߗ߭ߊ߲߭ ߝߌߟߊߣߊ߲ ߗߋߦߊߟߌ ߘߏ߫ ߞߊ߬ ߗߋ ߘߏ߫ ߓߌ߬ߟߊ߬ ߡߊ߲߬ߘߋ߲߫ ߡߊ߲ߛߊ ߡߊ߬ߡߊ߬ߘߌ߫ ߝߟߐߡߊ ߡߊ߬ ߁߄߉߀ ߟߊ߫߸ ߏ߬ ߞߐߛߊߦߌ ߥߊ߫ ߘߴߊ߬ ߝߐ߫ ߊ߬ ߗߋߓߊ߮ ߢߍ߫ ߞߏ߫: ߒ ߥߊ߫ ߘߊ߫ ߡߊ߲߬ߘߋ߲߫ ߡߊ߲ߛߊ ߣߴߊ߬ ߝߌߟߊ߫ ߡߊ߲ߛߊ߫ ߡߎߙߎ߲ߕߌߣߍ߲ ߘߏ߫ ߕߘߍ߬ ߢߐ߲߮ ߠߊ߫߸ ߝߴߏ߬ ߓߘߊ߫ ߛߌߟߊ ߕߍ߰ ߞߎߓߋߘߊ ߣߌ߫ ߞߐ߰ߖߌ߬ߘߊ߬ߟߊ ߟߎ߫ ߕߍ߫.

 ߡߊ߲߬ߘߋ߲߫ ߝߊ߰ߡߊ ߘߛߍ ߊ߬ ߡߊ߬ 
ߢߊ߬ߣߌ߲߫ ߡߊ߲߬ߛߊ ߟߎ߬ ߣߊ߬ ߖߊ߯ߖߋ߫ ߟߊ߫ ߡߎߙߎ߲ߕߟߌ ߞߏߡߍ߲߫ ߠߊ߫߸ ߊ߬ߟߎ߫ ߞߊ߬ ߕߏ߲ ߕߵߊ߬ ߞߊ߲ߡߊ߬ ߊ߬ ߞߍ߬ߟߍ߫ ߞߊ߲ ߡߊ߬߸ ߞߊ߬ ߓߊ߲߫ ߞߵߊ߬ ߦߋ߫ ߖߊ߰ ߏ߬ ߓߍ߯ ߦߴߊ߬ ߟߊ߫ ߛߘߊ ߡߊߞߊ߬ߝߏ߬ ߟߊ߫ ߟߋ߬ ߓߘߍߞߍ߭߸ ߓߊ ߏ߬ ߞߵߊ߬ ߕߍ߬ߘߍ߫ ߊ߬ߟߎ ߖߍ߬ߘߍ ߟߊ߫ ߣߊ߲߬ߕߌ߮ ߘߏ߫ ߟߎ߫ ߓߘߊ߫ ߝߟߐ߫ ߦߌ߬ߙߌ߲߬ߘߌ߫ ߟߴߊ߬ ߝߍ߬ ߦߋ߲߬ ߞߊ߬ ߓߍ߲߬ ߊ߬ ߟߊ߫ ߝߏߣߌ߲ߛߙߋߦߊ ߡߊ߬, ߏ߬ ߟߎ߬ ߝߣߊ߫ ߞߵߊ߬ ߕߏ߫ ߊ߫ ߞߎ߲߬ߓߋ ߘߐ߫ ߏ߬ ߟߋ ߘߐ߫ ߘߏߦߌ߲߫.  

ߡߊ߲߬ߘߋ߲߫ ߡߊ߲ߛߊ ߞߊ߬ ߖߊ߬ߞߌ߬ߕߋ ߕߏ ߡߍ߲ ߞߴߊ߬ ߞߎ߲߬ߓߋ ߘߐ߫ ߏ߬ ߘߌ߫ ߛߊ߫߸ ߏ߬ ߝߣߊ߫ ߞߊ߬ ߛߊ߲߬ ߃߃ ߟߋ߬ ߞߍ߫ ߝߊ߰ߡߊ߬ߦߊ ߏ߬ ߘߊߞߘߐ߫ ߞߏߟߌߞߏߟߌ߫߸ ߝߏ߫ ߞߊ߬ ߣߵߊ߬ ߛߵߊ߬ ߟߊ߫ ߝߊ߰ߡߊ߬ߦߊ ߞߎ߲߬ߘߏ߲ ߠߊ߫ ߁߅߁߃ ߟߊ߫. 

 ߊ߬ ߟߊ߫ ߞߏ ߞߎ߲߬ߘߏ߲ 
ߖߊ߰ ߊ߬ߟߎ ߦߴߊ߬ߟߎ߫ ߟߊ߫ ߡߎߙߎ߲ߕߌ߫ ߞߟߍ ߏ߬ ߞߊ߲߬ ߕߎ߬ߡߊ ߡߍ߲߸ ߊߛߞߌߦߊߟߞߊ ߟߎ߬ ߝߣߊ߫ ߓߘߊ߫ ߛߋ ߛߐ߬ߘߐ߲߬ ߛߏߣߌߟߞߊ ߟߎ߬ ߡߊ߬ ߞߊ߬ ߛߋ߫ ߊ߬ߟߎ߬ ߟߊ߫ ߞߵߊ߬ߟߎ߫ ߛߌ߰ ߊ߬ߟߎ߫ ߣߐ߭ ߘߐ߫. ߒ߬ߓߊ߬ ߏ߬ ߟߎ߫ ߟߋ߬ ߝߣߊ߫ ߞߊ߬ ߣߊ߲߬ߕߌ߰ ߗߋߦߊߟߌ ߘߏ߫ ߟߊߥߟߌ߬ ߕߌ߲ߞߟߊ߫ ߞߊ߲ߡߊ߬ ߡߍ߲ ߠߎ߬ ߞߊ߬ ߞߊߙߏ߫ ߝߌߟߊ߫ ߕߊ߯ߡߊ߫ ߞߍ߫ ߛߐ߲߬ߢ߭ߊ߲߬ߢߌ߫ ߣߌ߫ ߖߊ߰ߙߊ߫ ߕߍ߫.

ߏ߬ ߟߎ߫ ߟߋ߬ ߥߊ߫ ߘߊ߫ ߖߊ߰ߙߊ߫ ߘߟߊߛߌ߰ ߛߊ߲߬ ߞߋߟߋ߲ ߖߊ߬ߣߍ߲ ߞߘߐ߫߸ ߓߊ ߕߎ߲ߓߕߎߞߊ ߟߎ߬ ߟߊ߫ ߕߊ߯ߙߌߞߎ߫ ߟߌ߬ߝߊߕߊ߯ߤߌ߫ ߕߊ߫ ߝߐߟߌ߫ ߘߐ߫: ߞߏ߫ ߖߊ߰ߙߊ߫ ߘߟߊߛߌ߮ ߏ߬ ߘߊߡߌ߬ߣߊ߫ ߘߊ߫ ߕߙߊߓߊ ߕߟߋ߬ ߉ ߟߋ߬ ߟߊ߫ ߁߉߁߂ ߟߊ߫; ߞߊ߬ ߛߋ߫ ߊ߬ߟߎ߫ ߟߊ߫ ߞߊ߬ ߛߏ ߕߋ߬ ߕߙߊߓߊ ߁߅ ߡߊ߬ ߁߅߁߃ ߟߊ߫ ߞߊ߬ ߖߊߖߋ߫ ߝߊ߰ ߘߏߦߌ߲߫. 

ߞߏ߬ߣߌ߲߬ ߘߟߊߛߌ߯ߟߌ ߣߌ߫ ߞߍ߬ߟߍ ߏ߬ ߟߎ߬ ߓߍ߯ ߝߐ߫ ߘߊ߫ ߖߊߖߋ߫ ߘߋ߲ߞߍ߫ ߞߏߟߌ߫ ߕߌ߲ߞߟߊ߫ ߖߊ߬ߞߌ߬ߕߋ߫ ߕߘߍ߬ ߝߎߕߊ߫ ߖߊ߬ߟߏ߲߫ ߠߋ߬. ߏ߬ ߥߊߕߐߟߊ ߦߟߍ߬ ߘߊ߫ ߓߊߝߌ߲ߓߊ ߟߋ߬ ߞߊ߲߬ ߞߊ߬ ߥߊ߫ ߝߎߚߎ߫ ߝߴߊ߬ ߞߎ߲߬ߛߊ ߘߐ߫ ߜ߭ߡߍ߬ ߛߊ߲ߜ߭ߊ߫ (ߝߘߊߝߌ߲ ߝߊߟߊ߲)߸ ߊ߬ ߞߍ߫ ߘߊ߫ ߞߍ߬ߟߍ ߞߎ߲߬ߠߊ߬ߝߏߣߌ߲ ߞߊ߬ߟߊߡߊ߬ ߏ߬ ߟߋ ߘߐ߫ ߞߊ߬ ߛߐ߲߬ߢ߭ߊ߬ߢߌ߬ߞߊ ߟߎ߫ ߡߊߕߊ߲߬ߞߊ߫ ߛߴߊ߬ߟߎ߫ ߟߊ߫ ߡߊ߲߬ߛߊ߬ߓߏ߲ ߞߊߣߊ߬ ߘߊߝߘߌ߫ߞߎߡߊ ߣߌ߲߬ ߛߓߍߣߍ߲߫ ߦߋ߫ ߞߊ߬ߓߊ ߟߎ߬ ߟߊ߫ ߘߐ߬ߝߐ ߞߊ߬ߝߊ ߟߋ߬ ߘߐ߫߸ ߡߍ߲ ߛߓߍ߫ ߘߊ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫ (߁߉.؟) ߟߊ߫߸ ߘߐߜߍ߫ ߆߈ ߖߊ߬ߕߋ߬.

 ߦߟߌߣߐ ߣߌ߫ ߦߟߌߡߊߛߙߋ ߟߎ߬ 

ߦߌߟߡߊ:ߖߊߖߋ߫ ߕߌ߲ߞߟߊ߫
ߦߌߟߡߊ:ߡߊ߲߬ߛߊ
ߦߌߟߡߊ:ߡߊ߬ߟߌ ߓߏ߲߬ߘߊ
ߦߌߟߡߊ:ߝߌߟߊ